S’obri el termini d’inscripció per a la Secció 72h del Festival l’Eliana Cinema
21 de agost de 2019

Un any més, arriba al municipi el Festival Internacional de curtmetratges l’Eliana Cinema. Enguany, el festival celebra la seua 4a edició del 6 al 14 de setembre i ha potenciat l’anomenada Secció 72h hores.

El cap de setmana del 6 al 8 de setembre, les persones participants hauran de rodar un curtmetratge en un total de 3 dies (72h). En aquest temps, hauran d’escriure un guió, rodar, muntar i entregar un curtmetratge que no supere els 4 minuts, amb els crèdits inclosos.

A través d’un sorteig, l’organització del festival indicarà la localització que corresponga a cada equip i, al mateix temps, farà entrega d’un objecte que haurà de formar part del guió del curtmetratge en tot moment.

Els premis a atorgar seran:

\-      1r premi: 800€ + Espiral Daurada + diploma

\-      2n premi: 400 € + diploma

\-      3er premi: 200 € + diploma

També i haurà un premi del públic i algunes mencions a millor interpretació, millor guió o millor fotografia, entre altres. A més, com a novetat d’aquesta edició, l'associació “Marietes” del municipi atorgarà un premi especial a aquell film que faja menció a la diversitat sexual.

Per a participar al concurs serà necessari enviar un correu a lelianacinema.films@gmail.com assignant un nom a l’equip format i adjuntant la fulla d’inscripció completada. El cost d’inscripció serà de 5 euros per equip i s’abonarà a través del compte: ES89 3159 0056 1325 5838 4323 (Caixa Popular). Amb la inscripció s’ajuntarà també el comprovant bancari de la transferència.

Per a més informació sobre el festival caldrà enviar un correu a lelianacinema@gmail.com o telefonar al 678 57 80 17. Les bases del concurs i el full d’inscripció es poden trobar a l’arxiu adjunt o al web www.lelianacinema.es.